Cuneiform Tablet Prague I 441
Cuneiform tablet, dated to the Old Assyrian Period (ca. 1950-1850 BC).
Genre: testimony
Transliteration:
e-nu-bé-lúm ù na-áb-sú-en₆ iṣ-bu-tù-ni-a-tí-ma um-ma e-nu-bé-lúm-ma a-na na-áb-sú-en₆-ma e-zi-ib a-mur-DINGIR i-na ḫa-ra-ni-šu lá ta-kà-lá a-dí ITU.KAM i-ku-pí-a mu-dí a-wa-tim a-na-kam wa-ša-áb ù šu-ut iš-tí-šu-ma i-tù-ra-ma ṭup-pí le-mu-ra-ma ší-sí-a-ma šu-ma it-ra-tum i-tab-ší-a li-dí-na-kum um-ma na-áb-sú-en₆-ma šu-ma i-ku-pí-a ù a-mur-DINGIR a-dí ITU.1.KAM ù ITU.2.KAM lá im-ta-aq-tù-nim ki-ma a-mur-DINGIR a-ta iš-tí-a ta-ša-sí-i šu-ma it-ra-tum i-tab-<gap>-ší-a a-ta ta-da-na-am um-ma e-nu-bé-lúm-ma šu-ma lá im-ta-aq-tù-nim ki-ma a-mur-DINGIR ší-sí-ma šu-ma it-ra-tum mì-ma i-ba-ší a-na-ku a-da-na-kum a-na a-wa-tim a-ni-a-tim kà-ru-um kà-ni-iš i-dí-ni-a-tí-ma IGI GÍR ša a-šùr ší-bu-tí-ni ni-dí-in IGI PUZUR₄-ša-du-e DUMU tù-i-mì-im IGI e-nam-a-šùr DUMU šál-mì-ḫi-im